જ્યારે કોઇ સ્થાવર મિલકતમાં કોઈ સગીરનો વણવહેંચાયેલો હિસ્સો સમાયેલો હોય અને તેવી મિલકતનું સગીરના કુદરતી વાલી અથવા અન્ય કોઈ દ્વારા તેવી સગીરનું હિત સમાવિષ્ટ હોય તેવી સ્થાવર મિલકતનું વેચાણ કોઈપણ જાતની વાજબી જરૂરિયાત વિના કે સગીરનું હિત જોખમમાં મુકાય તે રીતે અને તેવા વેચાણ વ્યવહાર અંગે સક્ષમ કોર્ટ કનેથી સગીર વતી પરવાનગી મેળવ્યા વિના કરી દેવામાં આવે તો તેવું વેચાણ મૂળથી જ નલ એન્ડ વોઇડ રહે છે અને તેવું વેચાણ સગીરને બંધનકર્તા રહેતું નથી અને તેવું વેચાણ રદ કરાવવા માટે સગીર જ્યારે સગીર મુક્ત થાય તેના ત્રણ વર્ષની અંદર અથવા તો વેચાણ દસ્તાવેજ કરવામાં આવેલ હોય તેના ૧૨ વર્ષની અંદર હોવા કરી તેવું વેચાણ રદ કરાવવા હક્કદાર રહે છે અને ઉપરોક્ત મુદત ગણતરી એ રીતે કરવાની રહે છે કે દા. ત. કોઈ સગીર વેચાણ દસ્તાવેજ થયાની તારીખથી ૧૨ વર્ષની મુદત દરમિયાન સગીર  મુક્ત થયો ન હોય તો તેવો સગીર દસ્તાવેજ થયાના ૧૨ વર્ષના થઈ ગયા હોવા ઉપરાંત પણ જ્યારે પોતે સગીર મુક્ત થાય, તેના ત્રણ વર્ષની અંદર તેવું વેચાણ રદ કરાવવા દાવો કરી શકે છે અને તે જ રીતે જ્યારે કોઈ સગીર મુક્ત થયાના ત્રણ વર્ષની મુદતમાં વેચાણ રદ કરાવવાનો દાવો ન કરે, પરંતુ વેચાણ દસ્તાવેજની તારીખથી ૧૨ વર્ષની મુદત પૂરી થવાની બાકી હોય તો તેવી દસ્તાવેજની તારીખથી ૧૨ વર્ષની મુદત દરમિયાનમાં તેવી વેચાણની કાર્યવાહી રદ કરાવવાનો દાવો કરી શકે છે.